
Z A P I S N I K
26. sjednice Vijeća Mjesnog odbora Čulinec
održane 12. lipnja 2023.

u sjedištu Mjesnog odbora, Ulica Badema 2a
s početkom u 16.50 sati
NAZOČNI ČLANOVI VIJEĆA: Mario Kolar, Damir Škarić, Suzana Benc, Hrvoje Holler i Jadranka Petrović
Predsjedava Mario Kolar, predsjednik Vijeća.

Zapisnik vodi, Mario Kolar.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.

Bez rasprave, većinom  od četiri (4) glasa ZA i jednim (1) suzdržanim glasom, Vijeće prihvaća tekst zapisnika 25. sjednice Vijeća, održane 22. svibnja 2023., bez izmjena 
Na prijedlog predsjednika Vijeće većinom od 4 glasa ZA i jednim(1) suzdržanim glasom prihvaća
DNEVNI RED
1. Utvrđivanje prijedloga Prioriteta komunalne infrastrukture u MO Čulinec za Plan komunalnih aktivnosti gradske četvrti Donja Dubrava za 2024. g. – donošenje zaključka 

2. Prijedlog izmjene GUP-a Grada Zagreba – Sportsko rekreacijska zona Čulinec – donošenje zaključka 
3. Donošenje zaključka o stavljanju van snage zaključka o zahtjevu građana, kojim traže postavljanje prometnih uspornika u Čulinečkoj cesti između kbr.103 – 105.   

4. Aktualna komunalna problematika,
5. Pitanja, prijedlozi i obavijesti.
Ad. 1. Utvrđivanje prijedloga Prioriteta komunalne infrastrukture u MO Čulinec za Plan komunalnih aktivnosti gradske četvrti Donja Dubrava za 2024. g
Članovi Vijeća primili su pisani materijal uz poziv.

U raspravi sudjeluju: : Mario Kolar, Damir Škarić, Suzana Benc, Hrvoje Holler i Jadranka Petrović

Vijeće većinom od četiri (4) glasa ZA i jednim(1) suzdržanim glasom donosi
Z A K LJ U Č A K
o utvrđivanju prijedloga prioriteta gradnje komunalne infrastrukture na području   MO  Čulinec za Plan komunalnih aktivnosti

Gradske četvrti Donja Dubrava u 2024. godini
Vijeće mjesnog odbora Čulinec utvrđuje prijedloge prioriteta komunalne infrastrukture u MO Čulinec za Plan komunalnih aktivnosti Gradske četvrti Donja Dubrava 2024.

(Tekst prijedloga prioriteta priložen je ovom zaključku i njegov je sastavni dio.)
Ad. 2. Prijedlog izmjene GUP-a Grada Zagreba – Sportsko rekreacijska zona Čulinec  
Članovi Vijeća primili su pisani materijal uz poziv / na sjednici.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović

Predsjednik obavještava prisutne VMO Čulinec u svezi namjere Grada Zagreba da izgradi spojnu cestu između MO Trnava i Čulinec spojem između Rožatske ulice i Čulinečke ceste.
O navedenoj namjeri, zahtjevu VMO da ulica Čulinec jedan u dijelu od raskrižja sa ulicom Badema do pruge (buduće spojne ulice) da ista ulica postane jednosmjerna, Grad Zagreb dostavio je tumačenje kojim potvrđuje da će izgradnjom spojne ceste, ulica Čulinec u navedenom dijelu postati jednosmjerna.
Navedenom činjenicom, stekli su se uvjeti da se zelena zona između ulice Čulinec I i ulice II gardijske brigade – Tigrovi, prenamjeni se u zonu javne namjene sa svrhom iskorištenja za sportsko rekreativne aktivnosti.
Naime,  VMO Čulinec planom aktivnosti za 2022. godinu kao i na sjednici VMO Čulinec, donijelo je zaključke o mogućnosti izgradnje Sportskg  igrališta – Pump track, na lokaciji Ulica Čulinec I, kč 4930/1 ko Resnik u vlasništvu Javno dobro vode te kč 638/2, 637/1, 634/1, 633/4, 630/1, 629/1 i 627/2, sve ko Resnik. Dosadašnjim zaključcima prema VGČ koje je potvrdilo prijedlog isti zaključak dostavljen je i u Grad Zagreb kojim se zaključkom traži pribavljane suglasnosti od Javno dobro Vode (4930/1 te uređenje ostalih čestica koje su otkupljene od fizičkih osoba no stanje nije uređeno u zemljišnim knjigama. 

Pump-track je neprekidna petlja ravnina i uzvisina po kojoj se može voziti i bez pedaliranja. Oblik pump-tracka omogućuje zabavnu, ali i sigurnu sportsku aktivnost, na površini koja može biti manja od košarkaškog terena. Asfaltni pump-trackovi pogodni su za sve veličine bicikala, skateboard-ova, koturaljki, skutera i slično. Na pumptracku se mogu voziti biciklisti svake životne dobi i tehničke spremnosti. Umjesto pedaliranjem ili odgurivanjem, korisnici se na pump-tracku pokreću mijenjanjem položaja svojih tijela gore - dolje. Ovaj inovativan princip kretanja čini pump-track atraktivnim i drugačijim od svih sličnih igrališta i sportskih terena. Pump-track je pogodan za sve dobne uzraste između 2 i 70 godina. Posebno impresionira djecu u dobi između 5 i 14 godina jer su postojeća igrališta i sportska infrastruktura uglavnom neadekvatne za njihove potrebe za mobilnošću. Pump-track omogućuje brzo stjecanje vještina kretanja kroz različite sportske opreme, nudeći gotovo neograničene mogućnosti napredovanja. Budući da su pump-track poligoni pogodni za tako širok krug korisnika i cijelu obitelj, oni nisu samo sportski objekt, već i postaju mjesto susreta lokalne zajednice.

U gradu Zagrebu ne postoji niti jedan Pump-track premda ih većina gradova Zagrebačke županije posjeduje te građani (djeca) grada Zagreba moraju putovati izvan Zagreba kako bi se zadovoljile sportske potrebe djece za ovom aktivnosti. 

Provedenim istraživanjem tržišta i cijene koštanja takvog parka utvrđena je tijekom 2022. godine cijena od 300.000,00 do 500.000,00kn u zavisnosti od veličine i zahtjevnosti izrade parka (najskuplji i najveći pump-track u RH koštao je 1.200.000,00 kn).

MO Čulinec posjeduje prostor koji je izgledan za izgradnju takvog parka te je vijeće MO već donijelo Zaključke kojim zadužuje Predsjednik VMO da utvrdi vlasništvo na k.č,  k.o. Resnik i to: 638/2, 637/1, 634/1, 633/4, 630/1, 629/1 i 627/2. 

· Priložena snimka prijedloga predstavlja nerazdvojni dio ovog zaključka.
· Sukladno navedenome, predlaže se donošenje zaključka 

Vijeće većinom od četiri (4) glasa ZA i jednim(1) suzdržanim glasom donosi

Z A K LJ U Č A K

o prijedlogu izmjene GUP-a Grada Zagreba – Sportsko rekreacijska zona Čulinec

1. Vijeće predlaže da nadležni Gradski ured uredi vlasništvo nad česticama koje su prema informacijama s kojima raspolaže Vijeće, otkupljene prilikom izgradnje podvožnjaka na tadašnjoj Čulinečkoj ulici nalaze između ulice Čulinec I i ulice II gardijske brigade – Tigrovi sukladno izvedenom stanju u prilogu.

2. Grad Zagreb izvrši izmjenu urbanističkog plana u dijelu „korištenja prostora“ te da prostor katastarskih čestica 638/2, 637/1, 634/1, 633/4, 630/1, 629/1 i 627/2, sve k.o Resnik prenamjeni u prostor javne namjene.

3. Na istom prostoru započne dobivanje suglasnosti od „Javno dobro vode“ na kč 4930/1 za korištenje prostora za izgradnju „Pump track“ igrališta.

4. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad. 3. Donošenje zaključka o stavljanju van snage zaključka o zahtjevu građana, kojim traže postavljanje prometnih uspornika u Čulinečkoj cesti između kbr.103 – 105.   

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.

U raspravi je istaknuta da građani nisu hjeli potpisati izjave za postavljanje uspornika.
Vijeće većinom od četiri (4) glasa ZA i jednim(1) suzdržanim glasom donosi
Z A K LJ U Č A K

o donošenju zaključka o stavljanju van snage zaključka o zahtjevu građana, kojim traže postavljanje prometnih uspornika u Čulinečkoj cesti između kbr.103 – 105.
1. Vijeće Mjesnog odbora Čulinec, stavlja Zaključak o zahtjevu građana, kojim traže postavljanje prometnih uspornika u Čulinečkoj cesti između kbr. 103 i 115.Kl:024-08/22-003/2272, URBROJ:251-13-11-4/008-22-3 izvan snage,  donesen na 19. sjednici održanoj 28. studenog 2022. godine.

2. Ovaj zaključak dostavlja se Vijeću Gradske četvrti Donja Dubrava.

Ad. 2. Aktualna komunalna problematika
U raspravi sudjeluju:Mario Kolar, Damir Škarić, Suzana Benc, Hrvoje Holler i Jadranka Petrović

· Hrvoje Holler predlaže uklanjanje spremnika za otpad, papir i plastika na lokaciji ulica Josipa Rožića uz ulicu Zdravka Horvatića. 
Hrvoje ZA, Protiv Škarić, Petrović i Benc, Suzdržan Kolar.
Na prijedlog vijećnice Jadranke Petrović 
Vijeće jednoglasno donosi
Z A K LJ U Č A K
o orezivanju drveća ispred DV jabuka u Ulici badema 14a i pored objekta

MO Ulica badema 2a 

1. Vijeće  predlaže obrezivanje drveća na lokaciji ispred DV Jabuka u ulici Badema 14a te grana drveća koje natkrivaju objekt mjesne samouprave na lokaciji Badema 2a. 
2.  Ovaj zaključak dostavlja se Vijeću Gradske četvrti Donja Dubrava na daljnje postupanje.

Budući da se nitko od članova Vijeća nije javio z riječ predsjednik zatvara točku Dnevnog reda i zaključuje sjednicu.

Dovršeno u 19 sati.
KLASA: 024-08/22-003/1147
URBROJ: 251-13-11-4/008-22-2
U Zagrebu, 12. lipnja 2023.
Zapisnik sastavio: 
Mario Kolar







                                                                                                    Predsjednik

                                                                         Vijeća Mjesnog odbora

                                                                      Čulinec

                                                                       Mario Kolar

